क्या भारत में बेचे जा रहे कैप्सूल के अंदर से निकली कीलें और पेंच ?
सोशल मीडिया पर सांप्रदायिक रंग देकर एक मेडिसिन कैप्सूल का एक वीडियो शेयर किया जा रहा है। इसमें देखा जा सकता है कि कैप्सूल खोलने पर अंदर से छोटी-छोटी सूई और पेंच मिले। दावा किया जा रहा है कि एक खास समुदाय अब कैप्सूल जिहादMake sure to check with the magnet before swallowing all the Bandhu capsules.
सोशल मीडिया पर सांप्रदायिक रंग देकर एक मेडिसिन कैप्सूल का एक वीडियो शेयर किया जा रहा है। इसमें देखा जा सकता है कि कैप्सूल खोलने पर अंदर से छोटी-छोटी सूई और पेंच मिले। दावा किया जा रहा है कि एक खास समुदाय अब कैप्सूल जिहाद चला रहा है।
वीडियो शेयर कर कपिल नाम के एक वेरिफाइड यूजर ने लिखा- सभी बंधु कैप्सूल गटकने से पहले चुंबक से चैक जरूर कर लेना। नया जिहाद उठ रहा है। (अर्काइव)
एक अन्य यूजर ने लिखा- दवा जिहाद, सभी हिन्दू कैप्सूल गटकने से पहले एक बार चुंबक से चैक जरूर कर लेना। नया जिहाद उठ रहा है।
सच जानने के लिए हमने कैप्सूल के पैकेट पर लिखे प्रोडेक्ट नेम को गूगल पर सर्च किया। सर्च करने पर हमें सिटी फार्मास्यूटिकल नाम की कंपनी की ऑफिशियल वेबसाइट मिली। वेबसाइट पर मौजूद प्रोडेक्ट लिस्ट में Esoral 20 mg दवा का पैकेट देखा जा सकता है, जो वायरल वीडियो में दिख रहा है।
इस कंपनी का एड्रेस पाकिस्तान के कराची शहर का है। कंपनी के About सेक्शन को चेक करने पर हमें पता चला कि पाकिस्तान के कराची में ये कंपनी कासिम ट्रेडर्स के नाम से 1970 में शुरू हुई थी। कंपनी ने 1980 के दशक तक स्थानीय बाजार में बेचने के लिए दवाओं का आयात करना शुरू किया। पाकिस्तान में साल 2000 तक यह चीन से दवा उत्पादों के आयात की सबसे बड़ी कंपनी बन गई।
पड़ताल के दौरान में हमने कई फार्मास्यूटिकल कंपनी से संपर्क किया। भोपाल केमिस्ट एसोसिएशन के PRO सुनील काला ने हमें बताया कि वायरल वीडियो में दिख रहा कैप्सूल भारत में उपलब्ध नहीं है। ये पाकिस्तान में ही मैन्युफैक्चर और सेल होते हैं।
साफ है कि सोशल मीडिया पर वायरल वीडियो के साथ किया जा रहा दावा पूरी तरह गलत है। ये वीडियो भारत का नहीं है। वहीं, यह कैप्सूल भी भारत में सेल नहीं होते हैं।